kardosdrur/scandi-wiki huggingface dataset:
Axel Merckx

Axel Merckx (født 8. august 1972 i Uccle) er en belgisk tidligere cykelrytter. Han er søn af den femdobbelte Tour de France-vinder Eddy Merckx og Claudine Acou.

Axel Merckx blev professionel cykelrytter i 1993. Han cyklede først for Team Telekom, og gik i 1995 over til Motorola-holdet, der han blandt andet havde Lance Armstrong som holdkammerat. Han har været på flere hold før han i 2007 skiftede til T-Mobile Team.

Axel Merckx regnes som specialist på de bakkede bjerge. De største succeser oplevede han i 2000, da han blev belgisk mester i landevejsløb, og vandt 8. etape i Giro d'Italia.

Merckx deltog i OL 2000 i Sydney i landevejsløbet, hvor han blev nummer tolv. Ved OL 2004 i Athen fik han bronzemedalje i landevejsløbet efter italieneren Paolo Bettini og portugiseren Sergio Paulinho. Disse tre stak sammen med tyske Erik Zabel af fra feltet på sidste omgang, og Bettini og Paulinho slap kort før mål fri af denne gruppe og fordelte guld og sølv mellem sig. Merckx satte efter dem, men nåede ikke frem; til gengæld fik han akkurat nok forspring til at sikre sig bronze otte sekunder efter Bettini og fire sekunder foran feltet med Zabel i spidsen.

Ved Tour de France 2007 blev han nr. to på den 18. etape. Han var kommet med i et firemandsudbrud tidligt på etapen, og der var ingen store sprintere med i udbruddet, så han havde gode muligheder for at vinde, men desværre for ham blev Sandy Casar for stærk. For at tage lidt af presset af Linus Gerdemann og Kim Kirchen blev han udnævnt til kaptajn for T-Mobile efter at Michael Rogers måtte udgå. 
Sin bedste placering sammenlagt i Touren fik han i 1998, da han blev nr. 10.

Han stoppede sin karriere lige efter Tour de France 2007.

Referencer

Eksterne henvisninger 

Mandlige cykelryttere fra Belgien
Deltagere for Belgien ved sommer-OL 2000
Deltagere for Belgien ved sommer-OL 2004
Olympiske bronzemedaljevindere fra Belgien
Saltdal

Saltdal er en kommune i Nordland fylke i Norge. Kommunecenteret ligger på Rognan. Kommunen ligger mellem Mo i Rana og Fauske i syd og nord, med den svenske kommune Arjeplog i øst, og Bodø i vest.

Natur 
 Dypen naturreservat
 Saltfjellet naturbeskyttelsesområde
 Fiskeløysvatnet i Saltdal

Eksterne henvisninger 

 Salten Museum – Blodvei Museet
 Kultur i Saltdal på kort fra Kulturnett.no
 Hjemmeside med lokalhistorisk stof 
 Saltenposten

Kommuner i Nordland
Görlitz

Görlitz (sorbisk Zhorjelc eller Zgórjelc), er den østligste by i Tyskland, beliggende ved den tysk-polske grænse ved floden Neisse. Görlitz er den vestlige del af en tidligere sammenhængende by, der før 2. verdenskrig var en af de vigtige østtyske byer. I dag tilhører den østlige del af byen, der ligger øst for Neisse-floden, Polen. Denne bydel blev efter polakkernes overtagelse efter 2. verdenskrig omdøbt til Zgorzelec.

Görlitz har i dag ca. 57.000 indbyggere, hvilket gør den til den sjettestørste by i delstaten Sachsen.
Det Europæiske Kontor for Mindre Anvendte Sprog

Det Europæiske Kontor for Mindre Anvendte Sprog eller European Bureau for Lesser-Used Languages (EBLUL) er en organisation, som ikke er kontrolleret af regeringerne, og som fremmer sproglig forskellighed og beskyttelse af minoritetssprog. Den blev grundlagt i 1982 af
Europa-Kommissionen i samarbejde med lokale og regionale organisationer. Organisationen har tætte forbindelser til Europaparlamentet og Europarådet.

Siden sin begyndelse i 1982 har Det Europæiske Kontor for Mindre Anvendte Sprog styrket kontakter og gensidigt samarbejde mellem samfund med minoritetssprog. Det har fungeret som fødselshjælper for deres indbyrdes forbindelser og for deres kontakt til europæiske institutioner. Kontorets mål er at fortsætte med at være talerør for de 46 millioner i Europa, der taler minoritetssprog eller regionale sprog.

Efter 2002 ophørte kontoret – under pres fra NGO'er og andre grupperinger hos makedonerne – med at bruge betegnelsen "slavo-makedonsk" og gik i stedet over til at bruge "makedonsk", når det drejer sig om visse grupper af slaviske dialekter, der tales i det nordlige Grækenland.

Note

Se også 
 Rammekonventionen for Beskyttelse af Nationale Mindretal (= "Framework Convention for the Protection of National Minorities")
 Den europæiske pagt om regionale sprog eller mindretalssprog (= "European Charter for Regional or Minority Languages")
 Sprog i den Europæiske Union

Eksterne links 
 EBLULs netsted  
 Europarådet: European Charter for Regional or Minority Languages 
 Rennes-demonstrationen i 2006   og 
 Europarådets sekretariat: Rammekonventionen for beskyttelse af nationale mindredretal 
 Kort over mindretal og etniske grupper i Europa  
 Kort over de europæiske sprog i EU  
 UNHCR: Erklæring om rettigheder for personer, der tilhører nationale, etniske, religiøse eller sproglige mindretal  
 Kornisk Kontor for Europæiske Relationer 

Internationale organisationer
Ngo'er
Europæiske minoritetssprog
Etableret i 1982
Thyroxin

Thyroxin er et hormon, der dannes i skjoldbruskkirtlen. Receptoren for Thyroxin er en kernereceptor og findes i kernen. Dvs. at funktionen er at påvirke dannelsen af proteiner (enzymer). Thyroxin er et væksthormon, der virker således, at især leverens og muskelcellernes stofskifte sættes i vejret.

For stor udskillelse af thyroxin medfører, at basalstofskiftet stiger. Personen omsætter mere føde end normalt, producerer mere varme og bliver overaktiv.
For lille udskillelse af thyroxin har modsat virkning.

Henvisninger 

Hormoner
Aminosyrer
Æðuvík

Æðuvík (edderfuglebugten) er en bygd på sydspidsen af øen Eysturoy i Færøerne. Før bygden blev grundlagt som Niðursetubygd i 1897 befandt der sig i området det lokale Várting Tinghella.
Bygden besøges af mange turister om sommeren. Der er tradition for, at mange færinger i juletiden besøger den specielt julepyntede bygd.

 1897 flyttede ægteparret Jóannes Davidsen (1870-1964) og Sanne Davidsen (1870-1925) som de første beboere til Æðuvík.
 1958 blev bygdens skole nedlagt og eleverne blev flyttet til skolen i Glyvrar.
 1997 blev der i anledning af bygdens 100 års jubilæum indviet et mindesmærke over de første beboere.
 2001 udnævntes Æðuvík som Færøernes bedste vedligeholdte bygd.
 2011 fik bygden sin egen campingplads. Pladsen er børnevenlig, og der er gode fiske muligheder.
 
Følger man vardestien med de velholdte varder Æðuvík – Nes, kommer man forbi stedet Promsgili, som ifølge sagnet er beboet af Huldrafolket. (De underjordiske er åndsvæsener som ifølge nordisk folketro lever under jorden eller i naturen som usynlige skabninger ved siden af menneskene, ofte nær gårde og marker).

Ekstern henvisning 
 faroe islands.dk

Byer på Færøerne
Eysturoy
Rammekonventionen for Beskyttelse af Nationale Mindretal

I februar 1995 undertegnede 22 medlemsstater i Europarådet Rammekonventionen for Beskyttelse af Nationale Mindretal eller Framework Convention for the Protection of National Minorities. Konventionens hovedmål er at sikre, at de undertegnende stater respekterer nationale mindretals rettigheder og påtager sig at bekæmpe diskrimination, at fremme lighed, at bevare og udvikle de nationale mindretals kultur og identitet og at garantere bestemte frihedsrettigheder i forhold til medier, mindretalssprog og uddannelse samt at opmuntre de nationale mindretal til at tage del i samfundslivet. 

Artikel 25 i Rammekonventionen forpligter de undertegnende stater til at fremlægge en rapport til Europarådet med "fuldstændig oplysning om de lovgivningsmæssige og andre skridt, der er taget for at virkeliggøre de principper, der er nævnt i denne Rammekonvention" (Europarådet, 1994, 7).

I Rammekonventionen for Beskyttelse af Nationale Mindretal er der indbygget en definition på "nationalt mindretal", nemlig mindretal, der har en geografisk identitet og en markant kulturarv.

Definitionen "nationale mindretal" 
I konventionen er der ikke givet nogen definition af begrebet ”national minoritet”, da man mente det ikke var muligt for medlemslandene at nå til enighed om en sådanne definition. Man mener dog at kunne læse ud af teksten, at nationale mindretal traditionelt har beboet/bebor et geografisk afgrænset område og flygtninge og indvandrere således ikke umiddelbart opfattes som et nationalt mindretal..

Se også 
 Den europæiske pagt om regionale sprog eller mindretalssprog (Sprogpagten)
 Sprog i den Europæiske Union
 UN Sub-Commission on Prevention of Discrimination and Protection of Minorities

Eksterne henvisninger 
 Europarådet: Rammekonventionen for Beskyttelse af Nationale Mindretal 
 Dansk oversættelse af rammekonventionen  
 UNHCR: Declaration on the Rights of Persons Belonging to National or Ethnic, Religious and Linguistic Minorities 
 Mebyon Kernow: The Framework Convention for the Protection of National Minorities  
  Kort over mindretal og etniske grupper i Europa  
 Kort over de europæiske sprog i EU  
 Deon Geldenhuys and Johann Rossouw: The International Protection of Minority Rights 
 Kornisk Kontor for Europæiske Relationer

Fodnoter 

Europarådet
Traktater
Etniske mindretal
Europæiske minoritetssprog
Etableret i 1995
Michael Barry

Michael Barry (født 18. december 1975 i Toronto) er en tidligere professionel cykelrytter fra Canada. Han har blandt andet kørt for Discovery Channel Pro Cycling Team i sin professionelle karriere fra 2002-2006.

Eksterne henvisninger 

 
 Michael Barry officiel hjemmeside  

Mandlige cykelryttere fra Canada
Eric Baumann

Eric Baumann (født 21. marts 1980 i Rostock) er en tysk professionel landevejscykelrytter for UCI ProTour T-Mobile Team fra 2004 til 2007. Han skrev en kontrakt med T-Mobile i 2004, startede sin professionelle karriere på Team Wiesenhof i 2003.

Bor i øjeblikket i Leipzig i Tyskland.

Sejre 
2005
 Tour de Luxembourg etape 1
2003
 Tour of Solidarnosc etape 2
2002
 German Champion (U23)
2001
 European Championships (U23)
2000
 Paris-Roubaix (U23)

Eksterne henvisninger  

Mandlige cykelryttere fra Tyskland
Personer fra Rostock
Andreas Klier

Andreas Klier (født 15. januar 1976 i München) er en tysk tidligere professionel landevejscykelrytter for UCI ProTour-holdet Cervélo TestTeam.

Sejre 
2003
 Gent-Wevelgem
2002
 GP Jef Scherens Leuven

Eksterne henvisninger 

 Profil på T-Mobiles hjemmeside

Mandlige cykelryttere fra Tyskland
Personer fra München
Palle Aarslev-Nielsen

Palle Aarslev-Nielsen (1. juni 1942 i Greve – 12. maj 2007 i Kerteminde) var en dansk radiovært, kanalchef (DR) og musikproducent.

Palle Aarslev var med til opbygning af musikradioen, P3 ved DR, han har haft flere chefstillinger i DR. Han var kendt for sine rockprogrammer og især som katalysator for den rytmiske musik.

Eksterne henvisninger 

Radioværter fra Danmark
Ansatte i DR
Kai Johansen (fodboldspiller)

Kai eller Kaj Johansen (født 23. juli 1940, død 12. maj 2007) var en dansk fodboldspiller, der havde en succesfuld periode i skotske Rangers F.C i slutningen af 1960'erne.

Kai Johansen var født i Odense og begyndte at spille fodbold i Korsløkke. Senere kom han til B1909, hvor han ikke slog til som angriber. Det var først, da han kom til OB og fandt sin plads som højre back, at han blev kendt og hurtigt blev etableret divisionsspiller og fast mand på Danmarks fodboldlandshold. På landsholdet fik han 20 kampe i perioden mellem debuten 11. juni 1962 og slutningen af 1963.  Hertil kom 8 kampe på det danske U-landshold.

Herefter valgte han en professionel karriere i skotske Greenock Morton F.C., der på denne tid havde flere danske spillere på kontrakt. På det tidspunkt var kun amatører berettiget til at spille på landsholdet, så karrieren blev afsluttet af samme årsag. Et par år senere blev Johansen udtaget til en velgørenhedskamp mellem England og resten af verden, og han gjorde så stort et indtryk på træneren for Rangers F.C., at denne skrev kontrakt med Johansen til klubben. I løbet af de fem år, han var i klubben, spillede han 238 kampe, og han scorede 9 mål. Et af de få mål gjorde ham til helt i klubben, da det blev den eneste scoring i pokalfinalen 1966 mod ærkerivalerne fra Celtic F.C.. Han var i øvrigt dermed den første ikke-britiske spillere, der scorede i en skotsk pokalfinale.

Den følgende sæson nåede Rangers finalen i Pokalvindernes Europa Cup, blandt andet med endnu et Johansen-mål i andenrundekampen mod de forsvarende mestre fra Borussia Dortmund. I finalen blev det dog et nederlag mod FC Bayern München, men først efter et mål i forlænget spilletid. Kai Johansen var fast mand på holdet i alle kampene i denne turnering. 

Ved siden af fodboldkarrieren havde Johansen allerede som helt ung i Odense været ejer af en herreekviperingsforretning. Efter karrierens afslutning i 1970 blev han pubejer, dels i Glasgow, dels på Costa del Sol, men det blev en økonomisk fiasko. Senere fik han en karriere som spilleragent, og ved sin død var han ejer af en kæde af solcentre i Glasgow.

I 2006 fik Kai Johansen konstateret cancer, som blev årsag til hans død i 2007. Han blev æret med et minuts stilhed ved Rangers' kamp dagen efter dødsfaldet.

Referencer

Eksterne henvisninger 
 
 

Fodboldspillere fra Danmark
Fodboldspillere fra B1909
Fodboldspillere fra Odense Boldklub
Fodboldspillere fra Greenock Morton F.C.
Fodboldspillere fra Rangers F.C.
Personer fra Odense
Sømna

Sømna er en kommune på Helgeland i Nordland fylke i Norge. Den grænser i nord og øst til Brønnøy, og i sys til Bindal. Vigtige erhverv er landbrug, skovbrug og fiskeri samt offentlig tjenesteydelser. Nord-Norges største mejeri ligger i kommunen. Kystrigsvejen passerer gennem kommunen.

Geografi 
Størstedelen af kommunen ligger på den sydlige del af Sømnahalvøen. Derudover  består kommunen af en del mindre øer og holme med Kvaløya som den største ø. Jordbunden  i kommunen er god, så det er let at drive landbrug. De største bygder i kommunen er Vik, Dalbotn, Sund og Berg.

Amundsgjerdlia naturreservat og Bøpøla naturreservat ligger i kommunen.

Historie 
Arkæologiske udgravninger viser at Sømna har vært bosat fra ældre jernalder og frem til i dag. I slutningen af  middelalderen blev Sømna (Sør-Sømn) skilt ud som selvstændig fjerding under Alstahaugsysla. Efter at Formandskabslovene kom i 1837 var kommunen en del af Brønnøy herred. Sømna blev skilt ud som eget herred i 1900. Frem til 1940 havde kommunen navnet Vik. I perioden 1964 til 1977 var kommunen igen en del af Brønnøy. Den nye Sømna kommune er ikke identisk med Sømna kommune før 1964.

Kultur 
Sømna Bygdetun ligger i Vik. Kommunen er med i Skulpturlandskap Nordland med skulpturen «Hai-Ku-Badekar»  af den irske kunstner Dorothy Cross. Skulpturen ligger ved Vennesund.

Eksterne henvisninger 

 Kultur i Sømna på kort fra Kulturnett.no

Kommuner i Nordland
Banjo-Kazooie

Banjo-Kazooie er et platform/adventure spil udviklet til Nintendo 64 konsollen.
Spillets hovedpersoner, Bjørnen Banjo og fuglen Kazooie skal gennem spillet løse en masse mindre puzzles indsamle diverse objekter såsom noder, honningkager, fjer m.m.
For til sidst at stå ansigt til ansigt med den grumme heks Gruntilda som har kidnappet Banjo's lillesøster Tooty.

Persongalleri 
 Banjo – Spillets hovedperson, en elskelig men noget forvirret bjørn.
 Kazooie – Banjos partner, en rød fugl med en skarp tunge.
 Mumbo Jumbo – En shaman som hjælper makkerparret ved at forvandle dem til diverse skabninger.
 Bottles – Banjos nabo. En lidt skræmt muldvarp med hinkestensbriller.
 Gruntilda Winkybunion – Spillets skurk. Hun ønsker sig evig ungdom.
 Klungo – Gruntildas tjener.
 Tooty – Banjos lillesøster.

 
Computerspil fra 1998
Nintendo 64-spil
Glasskår (ep)

Glasskår er det norske rapband Karpe Diems debut EP. Den blev udgivet den 18. maj 2004 i Norge. Albummet er stadigvæk ikke blevet udgivet internationalt.

Nummerliste
 "Skjønner du?" - 4:20
 "Nm i drittsekk" - 3:47
 "Kunsten å være inder" - 2:21
 "Generalens eindom" - 4:33
 "Glasskår" - 3:24
 "Vi drepte dj'n" - 4:20

Album fra 2004
Debut EP'er
Karpe Diem-album
Trampet

Trampet eller minitrampolin, som den populært bliver kaldt, er et redskab, der bliver brugt i en  af de tre discipliner indenfor spring/rytme gymnastik. 

Den består af en dug spændt ud mellem et antal fjedre placeret i en metalramme. Jernrammen er placeret på et stativ med fire fødder, der kan justeres, så man får lige præcis den vinkel på trampetten, man ønsker.

Sikkerhed

Trampetten betragtes som en af de farligere discipliner indenfor gymnastikken. Og det anbefales, at der altid står en uddannet modtager som sikkerhedsforanstaltning, da der er fare for at komme alvorligt til skade, hvis man er urutineret springer.

Konkurrence

I trampetdelen af en spring/rytmekonkurrence springes der tre runder på trampetten. En af disse skal indeholde et andet redskab (pegasus, plest eller saltoplint). Det er at foretrække, at vælge sin første eller sidste omgang til dette af praktiske årsager, så man ikke skal flytte redskaberne for meget frem og tilbage. I hver runde springer seks gymnaster, der kan dog skiftes ud, såfremt de har deltaget i rytmedelen.

Springgymnastik
Rytmisk gymnastik
Gymnastikredskaber
Ulk

Almindelig ulk (Myoxocephalus scorpius) er en fisk, der er almindelig ved Vesterhavet. Ulken kan blive op til 40 centimeter lang, i arktiske egne endda 60 centimeter. Den findes langs kysterne fra Svalbard, Island og Grønland til Vestfrankrig og over Østersøen. Hos os er den meget almindelig i alle farvande. Om sommeren lever den på ganske lavt vand, særlig i ålegræsområdet. Om vinteren noget dybere. Den parrer sig om vinteren og lægger sine rødgule æg i klumper mellem planterne. De små unger lever pelagisk (oppe i vandet), indtil de er 1,5 centimeter lange, resten af tiden lever ulken ved bunden. Den er en meget forslugen og altædende bundfisk, som kan sluge små krabber og bider villigt på kroge, både med og uden madding. Denne næsten altædende fisk gør en del skade ved at fortære megen værdifuld fiskeyngel.

Andre medlemmer af ulkefamilien er de meget giftige stenfisk. Almindelig ulk og langtornet ulk, der også findes i Danmark er ugiftige, men de kraftige pigge på gællelågene kan give smertefulde stik og betændte sår.

Kødet er velsmagende, men den anvendes ikke som spisefisk her til lands. Fiskerne kalder den også "Københavneren" fordi den har en stor mund. Dens fjender er 8-armede blæksprutter og 10-armede blæksprutter.

Ulkefisk
Margretheskålen

Margretheskålen er en skål i melaminplast til køkkenbrug, designet i 1947 hos Sigvard Bernadotte og Acton Bjørns tegnestue for firmaet Rosti. 

Skålen er opkaldt efter Bernadottes niece, prinsesse Margrethe, Danmarks nuværende dronning. Bortset fra en i 1968 tilføjet gummiring i bunden er skålen forblevet uændret og er i dag solgt i over 25 millioner eksemplarer verden over.

Den originale 3 liters model fra 1954 vejede 577 g. 3 liters-modellen fra 2014 vejer 492 g (inklusiv. gummiring).

Margrethesskålen bliver i dag fremstillet af F&H Group A/S i forskellige farver og størrelser.

Referencer 

Isenkram
Skåle
Derek Jeter

Derek Sanderson Jeter udtales /ˈdʒiːtər/; (født 26. juni 1974 i Pequannock, New Jersey, USA) er en amerikansk professionel baseball spiller. Hans defensive position er shortstop i Major League Baseball (MLB). Den position har han spillet hele sin karriere hos New York Yankees. Han har været holdkaptajn for Yankees siden 2003.[1] Jeter's tilstedeværelse i Yankees' batterlineup, navnlig hans evne til at slå hits, spillede en uerstatelig rolle i dynastiholdets succes i sen90'erne.[2]

Jeter debuterede i Major Leagues i 1995, han vandt det efterfølgende år Rookie of the Year Award samtidig med at han og Yankees vandt World Series anno 1996. Jeter var ligeledes en del af mesterskabsholdene i 1998, 1999, 2000, and 2009. I 2000 opnåede Jeter, som den eneste spiller nogensinde, at blive kåret, som den mest værdifulde spiller (MVP) i både den årlige All-Starkamp og World Series, i det samme år. Han har været udtaget til All-Star holdet ti gange, og har vundet batting og fielding titler som, Silver Slugger og Gold Glove titler fire gange. Af både holdkammerater og modstandere anses han for at være indbegrebet af en professionel spiller[3][4] og han har ry for at være en pålidelig bidragsyder i slutspillet (postsesaon)[5]

Jeter anses for at være én af sin genereations bedste spillere[6]. Han er den short stop, som samlet har slået flest hits nogensinde og hans batter gennemsnit på .317 for karrieren frem til starten af sæson 2010, er den femte-højeste for nogen aktiv spillere. Han har været førende i antal hits og point scoret i American League (AL) de sdste ti år. I 2009 passerede han Hall of Fame-medlem Lou Gherg og blev den Yankee, der har slået flest hits nogensinde.[7]

Eksterne henvisninger 

 Derek Jeters statistikker på Baseball Reference 

Baseballspillere fra USA
Personer fra New Jersey
Snittøj

Snittøj, der bl.a. kaldes klup, skruesnit, skrueblik, bolt, eller træskruesnit, er de skrueskårne snittappe eller bakker, gevindsnit, der anvendes til gevindskæring, og som består af en (træ)skruegænge forsynet med et eller flere gejsfusjern, og et par håndtag der anvendes ved drejningen. Jf. ODS er det uden betydning om værktøjet anvendes til han eller hungevind.

Skrueblik, snitblik bruges til smågevind, indtil 5 mm ø. Til patentkluppe hører forskellige faste bakker der forskydes hen over et hul i vindejernet, således at hullet styrer bakken. Til gevindskæring af rør findes særlige rørkluppe. Gevindskæremøtrik er en bakke med udvendig sekskant, der drejes med en skruenøgle og anvendes til beskadigede gevind.

Snittappe anvendes til møtrikker (hungevind). 

Der er tre typer: spidstap, mellemtap og grundtap med hver sin form.

Kilder og henvisninger

 

Træværktøj
Metalværktøj
Kilende værktøj
Vridende værktøj
Håndværksudtryk